Ła Biblioteca nasionałe de Fransa , conosesta co el acrònemo BnF, ła xe una intrà łe pì inpotanti biblioteche in Fransa e inte el mondo. Ła ga el status de istitusion pùblega. Łe so atività łe se desviłupa in difarenti sedi. Ła prinsipałe sede ła xe ła François Mauriac a Parixe, chełe altre invese łe xe ła Richelieu-Louvois e ła Louvois. Ła biblioteca ła xe conosesta in Fransa e soradetuto inte i stati foresti par ła so version dijitałe ciamada Gallica On decreto del 1537, oncora in vigor, el inpone a ła Biblioteca nasionałe de Fransa na còpia de tute łe òpare publegae in Fransa. Inte el dì de uncó ła biblioteca ła detien pì de 13 milioni de libri, 350.000 manscriti, intrà i cuałi ciapade sù de mape, monede, documentasion, francobołi e rejistrasion sonore.